# Službeni list C 379A/2019

| | ISSN 1977-1088 |
| --- | --- |
| Službeni list
  Europske unije | C 379A |
| | |
| Hrvatsko izdanje | Informacije i objave | Godište 62.8. studenoga 2019. |

ISSN 1977-1088

Službeni list

Europske unije

C 379A

Hrvatsko izdanje

Informacije i objave

Godište 62.8. studenoga 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2019/C 379 A/01 | Europsko nadzorno tijelo za rad (ELA) – Objava slobodnog radnog mjesta izvršnog direktora u Bratislavi (Privremeno osoblje – razred AD 14) – COM/2019/20045 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2019/C 379 A/01

Europsko nadzorno tijelo za rad (ELA) – Objava slobodnog radnog mjesta izvršnog direktora u Bratislavi (Privremeno osoblje – razred AD 14) – COM/2019/20045

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 8.11.2019 | HR | Službeni list Europske unije | CA 379/1 |
| --- | --- | --- | --- |

8.11.2019

HR

Službeni list Europske unije

CA 379/1

---

Europsko nadzorno tijelo za rad (ELA)

Objava slobodnog radnog mjesta izvršnog direktora u Bratislavi

(Privremeno osoblje – razred AD 14)

COM/2019/20045

(2019/C 379 A/01)

O nama

Europsko nadzorno tijelo za rad (dalje u tekstu: „Tijelo”) novo je decentralizirano tijelo Unije za prekograničnu mobilnost radne snage, trenutačno u početnoj fazi osnivanja.

Ciljevi su mu pojedincima i poslodavcima olakšati pristup informacijama o njihovim pravima i obvezama, poticati suradnju među državama članicama EU-a u prekograničnoj provedbi relevantnog prava Unije, uključujući olakšavanjem zajedničkih inspekcija te provoditi medijaciju i olakšavati pronalaženje rješenja u slučajevima prekograničnih sporova među nacionalnim tijelima.

Uredba (EU) 2019/1149 Europskog parlamenta i Vijeća (1) o osnivanju Europskog nadzornog tijela za rad („Uredba o osnivanju”) objavljena je u Službenom listu Europske unije11. srpnja 2019., a stupila je na snagu 31. srpnja 2019.

Tijelo bi svoj puni operativni kapacitet trebalo ostvariti do 2024. Europska komisija nadležna je za provedbu početne faze, sve dok Nadzorno tijelo ne bude imalo dovoljno zaposlenika i bude spremno ispuniti svoj mandat.

Dodatne informacije o Tijelu dostupne su na poveznici:

https://ela.europa.eu/

https://ec.europa.eu/social/main.jsp?catId=1414&langId=hr

Opis radnog mjesta:

Profil

Izvršni direktor upravlja Tijelom i zastupa ga. Izvršni direktor pravni je zastupnik i javna strana Tijela te treba biti neovisan u obavljanju svojih dužnosti, a za svoje aktivnosti odgovarati Upravnom odboru. Upravni odbor sastoji se od jednog predstavnika svake države članice, dva predstavnika Komisije, jednog neovisnog stručnjaka kojeg imenuje Europski parlament te četiri člana koja predstavljaju organizacije socijalnih partnera iz cijele industrije na razini Unije, uz jednaku zastupljenost sindikata i organizacija poslodavaca.

Izvršni direktor ima središnju ulogu u upravljanju Tijelom. Nadležan je za uvođenje administrativnih, operativnih i financijskih mjera nužnih za pravilno funkcioniranje Tijela te za upravljanje tim mjerama.

Ne dovodeći u pitanje ovlasti Upravnog odbora, izvršni direktor snosi punu odgovornost za zadaće povjerene Tijelu. Odgovoran je i za dostavljanje svih podataka potrebnih Europskom parlamentu za godišnji postupak davanja razrješnice za izvršenje proračuna. Europski parlament ili Vijeće mogu pozvati izvršnog direktora da podnese izvješće o obnašanju svojih dužnosti.

Dužnosti

Izvršni direktor odgovoran je za sljedeće:

| — | osiguranje djelovanja Tijela u skladu s odredbama Uredbe o osnivanju, |
| --- | --- |

—

osiguranje djelovanja Tijela u skladu s odredbama Uredbe o osnivanju,

| — | postavljanje i postizanje strateških ciljeva Tijela u skladu s njegovom nadležnošću, |
| --- | --- |

—

postavljanje i postizanje strateških ciljeva Tijela u skladu s njegovom nadležnošću,

| — | komuniciranje sa širokim rasponom dionika, što podrazumijeva i objašnjavanje široj javnosti aktivnosti Tijela i politika EU-a povezanih s mobilnošću radne snage, |
| --- | --- |

—

komuniciranje sa širokim rasponom dionika, što podrazumijeva i objašnjavanje široj javnosti aktivnosti Tijela i politika EU-a povezanih s mobilnošću radne snage,

| — | svakodnevno rukovođenje osobljem Tijela, uključujući zapošljavanje, |
| --- | --- |

—

svakodnevno rukovođenje osobljem Tijela, uključujući zapošljavanje,

| — | pripremu i provedbu strategija, postupaka, odluka, programa i aktivnosti koje donosi Upravni odbor, unutar ograničenja sadržanih u Uredbi o osnivanju, njezinim provedbenim pravilima i drugim primjenjivim propisima, |
| --- | --- |

—

pripremu i provedbu strategija, postupaka, odluka, programa i aktivnosti koje donosi Upravni odbor, unutar ograničenja sadržanih u Uredbi o osnivanju, njezinim provedbenim pravilima i drugim primjenjivim propisima,

| — | pripremu i učinkovito izvršavanje proračuna Tijela u skladu s načelima dobrog financijskog upravljanja, |
| --- | --- |

—

pripremu i učinkovito izvršavanje proračuna Tijela u skladu s načelima dobrog financijskog upravljanja,

| — | pripremu i provedbu godišnjeg i višegodišnjeg programa rada te izvješća o aktivnostima, |
| --- | --- |

—

pripremu i provedbu godišnjeg i višegodišnjeg programa rada te izvješća o aktivnostima,

| — | omogućavanje suradnje između Tijela i Europske komisije te drugih relevantnih tijela i izvješćivanje Europskog parlamenta ili Vijeća i komunikacija s njima u skladu s Uredbom o osnivanju, |
| --- | --- |

—

omogućavanje suradnje između Tijela i Europske komisije te drugih relevantnih tijela i izvješćivanje Europskog parlamenta ili Vijeća i komunikacija s njima u skladu s Uredbom o osnivanju,

| — | uspostavljanje učinkovite suradnje između Tijela i nadležnih tijela država članica u području njegovih aktivnosti, |
| --- | --- |

—

uspostavljanje učinkovite suradnje između Tijela i nadležnih tijela država članica u području njegovih aktivnosti,

| — | omogućavanje dobre suradnje između Tijela i relevantnih organizacija trećih zemalja i međunarodnih organizacija. |
| --- | --- |

—

omogućavanje dobre suradnje između Tijela i relevantnih organizacija trećih zemalja i međunarodnih organizacija.

Dodatne informacije dostupne su u odredbama Uredbe o osnivanju.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

| (a) | rukovoditeljsko iskustvo, posebno:






  — | sposobnost uspostavljanja međunarodnog Tijela koje i upravljanja njime na strateškoj i unutarnjoj razini te sposobnost vođenja i motiviranja velikog tima u europskom, višekulturnom i višejezičnom okruženju, |
| --- | --- | --- |

(a)

rukovoditeljsko iskustvo, posebno:

—

sposobnost uspostavljanja međunarodnog Tijela koje i upravljanja njime na strateškoj i unutarnjoj razini te sposobnost vođenja i motiviranja velikog tima u europskom, višekulturnom i višejezičnom okruženju,

| — | dobre administrativne i upravljačke sposobnosti, a osobito iskustvo u upravljanju proračunom te financijskim i ljudskim resursima na visokoj rukovoditeljskoj razini stečeno u nacionalnom, europskom ili međunarodnom kontekstu, |
| --- | --- |

—

dobre administrativne i upravljačke sposobnosti, a osobito iskustvo u upravljanju proračunom te financijskim i ljudskim resursima na visokoj rukovoditeljskoj razini stečeno u nacionalnom, europskom ili međunarodnom kontekstu,

| — | iskustvo rada u novoj organizaciji ili u vođenju organizacija kroz procese promjene, |
| --- | --- |

—

iskustvo rada u novoj organizaciji ili u vođenju organizacija kroz procese promjene,

| — | iskustvo rada u različitim upravljačkim kulturama i tradicijama; |
| --- | --- |

—

iskustvo rada u različitim upravljačkim kulturama i tradicijama;

| (b) | stručno znanje i iskustvo, posebno:






  — | sposobnost razvoja ukupne vizije za provedbu strateških ciljeva Tijela koja je usmjerena prema budućnosti, |
| --- | --- | --- |

(b)

stručno znanje i iskustvo, posebno:

—

sposobnost razvoja ukupne vizije za provedbu strateških ciljeva Tijela koja je usmjerena prema budućnosti,

| — | bogato radno iskustvo u suradnji uglavnom u području mobilnosti radne snage, inspekcije rada ili koordinacije sustava socijalne sigurnosti, po mogućnosti stečeno u nacionalnom, europskom ili međunarodnom kontekstu, |
| --- | --- |

—

bogato radno iskustvo u suradnji uglavnom u području mobilnosti radne snage, inspekcije rada ili koordinacije sustava socijalne sigurnosti, po mogućnosti stečeno u nacionalnom, europskom ili međunarodnom kontekstu,

| — | iskustvo na strateškoj ili operativnoj razini u prethodno navedenim područjima, |
| --- | --- |

—

iskustvo na strateškoj ili operativnoj razini u prethodno navedenim područjima,

| — | temeljito razumijevanje konteksta EU-a i interakcije nacionalnih uprava i institucija EU-a, uključujući vrlo dobro poznavanje zakonodavstva EU-a o mobilnosti radne snage, |
| --- | --- |

—

temeljito razumijevanje konteksta EU-a i interakcije nacionalnih uprava i institucija EU-a, uključujući vrlo dobro poznavanje zakonodavstva EU-a o mobilnosti radne snage,

| — | razumijevanje međunarodne suradnje s trećim stranama izvan EU-a u području aktivnosti Tijela; |
| --- | --- |

—

razumijevanje međunarodne suradnje s trećim stranama izvan EU-a u području aktivnosti Tijela;

| (c) | komunikacijske vještine i vještine pregovaranja, posebno:






  — | dokazana sposobnost učinkovitog i tečnog komuniciranja na svim razinama, na transparentan i otvoren način, s javnošću i širokim rasponom dionika (europska, međunarodna, nacionalna i lokalna tijela, međunarodne organizacije i nevladine organizacije), |
| --- | --- | --- |

(c)

komunikacijske vještine i vještine pregovaranja, posebno:

—

dokazana sposobnost učinkovitog i tečnog komuniciranja na svim razinama, na transparentan i otvoren način, s javnošću i širokim rasponom dionika (europska, međunarodna, nacionalna i lokalna tijela, međunarodne organizacije i nevladine organizacije),

| — | izvrsne vještine odlučivanja i organizacijske vještine, |
| --- | --- |

—

izvrsne vještine odlučivanja i organizacijske vještine,

| — | izvrsne pregovaračke vještine, |
| --- | --- |

—

izvrsne pregovaračke vještine,

| — | sposobnost izgradnje povjerenja među ključnim dionicima primjenom diplomatskog pristupa, |
| --- | --- |

—

sposobnost izgradnje povjerenja među ključnim dionicima primjenom diplomatskog pristupa,

| — | visoka razina usmenog i pisanog poznavanja engleskog jezika smatra se prednošću. |
| --- | --- |

—

visoka razina usmenog i pisanog poznavanja engleskog jezika smatra se prednošću.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

stupanj obrazovanja koji odgovara završenom visokoškolskom studiju, potvrđen diplomom, ako je redovito trajanje studija najmanje četiri godine, ili

| — | stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

stupanj obrazovanja koji odgovara završenom visokoškolskom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina u području rada Tijela, |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina u području rada Tijela,

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2) u području relevantnom za radno mjesto, |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2) u području relevantnom za radno mjesto,

| — | jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka prijave kandidati moraju biti u mogućnosti odslužiti puni petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (4)). |
| --- | --- |

—

dobna granica: na dan isteka roka prijave kandidati moraju biti u mogućnosti odslužiti puni petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (4)).

Osim toga, kandidati moraju imati reguliranu vojnu obvezu, predočiti odgovarajuće pisane preporuke zbog kojih su prikladni za obavljanje poslova radnog mjesta te posjedovati fizičku sposobnost za obavljanje tih poslova.

Odabir i imenovanje

Izvršnog direktora odabire Upravni odbor Tijela s užeg popisa kandidata koji sastavlja Europska komisija.

Za sastavljanje užeg popisa kandidata Europska komisija organizira odabir u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (5)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju rezultata intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto izvršnog direktora Tijela.

Kandidate s tog popisa intervjuira član Komisije nadležan za Glavnu upravu zaduženu za odnose s Tijelom (6).

Nakon tih intervjua Europska komisija sastavlja uži popis kandidata i prosljeđuje ga Upravnom odboru Tijela. On može prije donošenja konačne odluke o odabiru kandidate s tog popisa pozvati na intervju. Ulazak u uži izbor ne jamči imenovanje.

Odabranog kandidata poziva se da podnese izjavu pred Europskim parlamentom i da odgovori na pitanja zastupnika u Europskom parlamentu. Ta razmjena stajališta ne smije prouzročiti nepotrebnu odgodu imenovanja izvršnog direktora.

Kandidate se može pozvati na dodatne intervjue ili testiranja.

Iz praktičnih razloga te radi što bržeg završetka postupka u interesu kandidata i Tijela postupak odabira provodi se isključivo na engleskom ili francuskom jeziku (7).

Jednake mogućnosti

Europska komisija i Tijelo primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (8).

Uvjeti zapošljavanja

Plaća i uvjeti zaposlenja utvrđeni su u Uvjetima zaposlenja ostalih službenika (9).

Uspješnog će kandidata Upravni odbor zaposliti kao člana privremenog osoblja u razredu AD 14. Ovisno o dužini radnog iskustva bit će svrstan u stupanj 1 ili 2 u tom razredu.

Uspješni se kandidat imenuje na prvi mandat od pet godina, s mogućnošću produženja za razdoblje od najviše pet dodatnih godina u skladu s Uredbom o osnivanju primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika svaki novi član osoblja mora proći probni rad u trajanju od devet mjeseci.

Mjesto zaposlenja je Bratislava u Slovačkoj, gdje će biti sjedište Tijela. Od uspješnog kandidata može se zahtijevati da tijekom ograničenog razdoblja obavlja svoje dužnosti u Bruxellesu prije nego što se Tijelo premjesti na svoju trajnu lokaciju.

Radno mjesto dostupno je od 1. siječnja 2020.

Neovisnost i izjava o mogućem sukobu interesa

Prije preuzimanja dužnosti izvršni direktor dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Prije podnošenja prijave kandidati moraju provjeriti ispunjavaju li sve prethodno navedene uvjete („Uvjeti za sudjelovanje”), prije svega one koji se odnose na tražene sveučilišne diplome i radno iskustvo te jezične sposobnosti. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti poruku e-pošte s potvrdom da je njihova prijava registrirana. Ako kandidati ne prime poruku e-pošte s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije ili pomoć u slučaju tehničkih problema kandidati mogu zatražiti slanjem poruke e-pošte na adresu: HR-MANAGEMENT-ONLINE@ec.europa.eu

Rok za prijavu

Rok za prijavu istječe 6. prosinca 2019. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad komisija za odabir tajan. Kandidati ne smiju stupiti u izravan ili neizravan kontakt s njihovim članovima niti to smiju učiniti treće osobe u njihovo ime. Sve upite treba nasloviti na tajništvo relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (10) od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka. To se osobito odnosi na povjerljivost i sigurnost takvih podataka.

---

(1)  Uredba (EU) 2019/1149 Europskog parlamenta i Vijeća od 20. lipnja 2019. o osnivanju Europskog nadzornog tijela za rad, izmjeni uredaba (EZ) br. 883/2004, (EU) br. 492/2011 i (EU) 2016/589 i stavljanju izvan snage Odluke (EU) 2016/344 (SL L 186, 11.7.2019., str. 21.).

(2)  U životopisu kandidati za sve godine iskustva stečenog na rukovoditeljskim položajima moraju navesti sljedeće: 1. naziv rukovoditeljskog radnog mjesta i dužnosti koje su obavljali 2. broj podređenih zaposlenika 3. proračunska sredstva kojima su upravljali 4. broj nadređenih i podređenih hijerarhijskih razina te 5. broj rukovoditelja na svojoj razini.

(3)  https://eur-lex.europa.eu/legal-content/HR/TXT/?uri=CELEX:31958R0001

(4)  https://eur-lex.europa.eu/legal-content/HR/TXT/?uri=CELEX:01962R0031-20140501

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_hr.pdf

(6)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(7)  Komisije za odabir pobrinut će se da izvorni govornici tih jezika nemaju neprimjerenu prednost..

(8)  https://eur-lex.europa.eu/legal-content/HR/TXT/?uri=CELEX:01962R0031-20140501

(9)  https://eur-lex.europa.eu/legal-content/HR/TXT/?uri=CELEX:01962R0031-20140501

(10)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---